b'\n_START_ARTICLE_\nAlojz Kunst\n_START_SECTION_\n\xc5\xbdivljenje in delo\n_START_PARAGRAPH_\nMedicino je \xc5\xa1tudiral v Pragi, kje je leta 1920 tudi diplomiral. Specializiral se je iz radiologije na Dunaju, v Berlinu, Frankfurtu in Hamburgu. Bil je za\xc4\x8detnik radiologije na Slovenskem. Leta 1923 je postal primarij; V Ljubljani je organiziral rentgenski oddelek, bil je prvi predstojnik Rentgenskega in\xc5\xa1tituta za Slovenijo in Istro v Ljubljani. Ukvarjal se je predvsem z rentgensko terapijo. \xc4\x8clanke je objavljal v strokovnih in znanstvenih publikacijah.'